《上元被差监酤妙觉书呈文叔二首 其一》
宋代·周行己

密雪沾游幕，馀寒犯酒茵。坐招群客饮，愁是独醒人。

事业惭知己，衣冠愧此身。吾生自有分，休问紫姑神。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。